Elna Munch

Elna Elisabeth Munch (1871–1945) var en dansk politiker, lærer og kvinnesaksforkjemper. Hun representerte partiet Det Radikale Venstre. 

I tillegg til å være politiker selv var hun gift med en minister; Peter Rochegune Munch. Sammen fikk de ett barn. 

Elna tok studentereksamen i 1891, og i 1896 tok hun som den andre danske kvinne cand.mag-grad i matematikk ved Universitetet i København. Kun Thyra Eibe hadde denne utdanningen før henne, hun gikk ut året før. Fra 1891 fungerte hun også som lærer ved flere høyskoler. 

Da det gamle Venstre ble oppløst og erstattet av Det Radikale Venstre (RV) ble dannet i 1905 var hun blant de første kvinnene i ledelsen, sammen bl.a. Johanne Rambusch. Partiet hadde en sterk likestillingsprofil. I perioden 1918–1935 satt hun på Folketinget, etter at hun i 1918 var en av de fire første kvinnene på Folketinget etter grunnlovsendringen i 1915 som tillot at kvinner stilte til Folketingsvalg. De andre tre kvinnene som fikk plass i 1918 var Helga Larsen, Karen Ankersted og Mathilde Malling Hauschultz. 

Elna bygde i tillegg opp den landsomfattende Landsforbundet for Kvinders Valgret (LKV) i 1907, som etterfulgte de lokale Politisk Kvindeforening, senere Københavns Kvindevalgretsforening. Johanne Rambusch var formann i LKV, Elna Munch nestformann.  

 Bøker 
 1899 – Naturlære til Skolebrug

 Referanser 

 Kilder 
 Dansk Kvindebiografisk Leksikon – Elna Munch

Kategori:Folketingsmedlemmer fra Radikale Venstre
Kategori:Danske pedagoger
Kategori:Personer fra Vordingborg kommune